b'\n_START_ARTICLE_\nDelstatsgarden\n_START_PARAGRAPH_\nDelstatsgarden er de amerikanske delstatenes milits. Delstatsgarden er milit\xc3\xa6re styrker underlagt guvern\xc3\xb8ren i hver delstat som \xc3\xb8verstbefalende, og er ikke del av Nasjonalgarden, og kan heller ikke \xc2\xabf\xc3\xb8deraliseres\xc2\xbb (legges under den f\xc3\xb8derale presidentens befal) slik Nasjonalgarden kan._NEWLINE_Nesten alle delstatene har lovgivning som gir grunnlag for \xc3\xa5 etablere en delstatsgarde, og 22 delstater (samt Puerto Rico) har aktive delstatsgarder med varierende grad av aktivitet og st\xc3\xb8rrelse. De inng\xc3\xa5r normalt i delstatenes beredskaps- og samfunnssikkerhetsorganisasjon. De fleste delstatsgardene er organisert som h\xc3\xa6rstyrker, men luft- og marinestyrker finnes ogs\xc3\xa5.'